ฮั่งเส็งปิดทะยาน 237.77 จุด จากแรงซื้อเก็งกำไร
ฮั่งเส็งปิดทะยาน 237.77 จุด จากแรงซื้อเก็งกำไร
1 ส.ค. 2559

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 237.77 จุด หรือ 1.09% ปิดวันนี้ที่ 22,129.14 จุด จากแรงซื้อเก็งกำไร หลังราคาหุ้นลดลงในช่วงก่อนหน้านี้ ขณะเดียวกันบรรยากาศการซื้อขายส่วนหนึ่งได้รับแรงหนุนจากกระแสคาดการณ์ที่ว่าธนาคารกลางสหรัฐ (เฟด) จะไม่รีบขึ้นดอกเบี้ย หลังจากสหรัฐเปิดเผยตัวเลขผลิตภัณฑ์มวลรวมภายในประเทศ (จีดีพี) ไตรมาส 2 ซึ่งขยายตัวในอัตราที่ต่ำกว่าการคาดการณ์
ทั้งนี้ กระทรวงพาณิชย์สหรัฐเผยตัวเลขจีดีพีเบื้องต้นประจำไตรมาส 2 ขยายตัวเพียง 1.2% ต่ำกว่าตัวเลขคาดการณ์ที่ระดับ 2.6% 